কোচ রাজবংশী কামতাপুরী সমাজের উন্নতির জন্যে অর্থমূল্য দান করিলেন মানী প্রফেসর মহেন্দ্রনাথ রায়। | Aboriginal - Explore History, Language and Culture
November 13, 2019 ABORIGIN / ভাষা - কামতাপুরী / রাজবংশী / EDUCATION
কোচ রাজবংশী কামতাপুরী সমাজের উন্নতির জন্যে অর্থমূল্য দান করিলেন মানী প্রফেসর মহেন্দ্রনাথ রায়।
কোচ রাজবংশী কামতাপুরী সমাজের উন্নতির জন্যে উত্তরবঙ্গ বিশ্ববিদ্যালয়ের রসায়ন বিভাগের মানী অধ্যাপক প্রফেসর মহেন্দ্রনাথ রায় মাথাভাঙ্গার “সোদর সামাজিক সংস্থা”-ক পন্চাশ হাজার টাকা (Rs. 50000/) দান করিলেন। এই দান উমার স্বর্গীয় পিতা শ্রী ক্ষুদিরাম রায় মহাশয়ের স্মরণে।
ইয়ার আগোতো মানী মহেন্দ্রনাথ রায় মহাশয় উমার ছোটোবেলার বিদ্যালয় ওহাবুল উল্লুম উচ্চবিদ্যালয়ত (হলদিবাড়ি) উমার মাও এর স্মৃতি স্বরূপ (জয়শ্রী অ্যাওয়ার্ড) হিসাবে অর্থ দান করিছিলেন ছাত্র ছাত্রীলাক ভাল্ করি বই পড়িবার উৎসাহ দিবার জন্যে আর দশম শ্রেণির বোর্ডের পরীক্ষাত যায় সবথাকি বেশী নম্বর পাইবে তাক পুরস্কার প্রদান করিবার জন্যে।সোদর সামাজিক সংস্থাকও অনুরোধ করিছেন এই অর্থের যা সুদ হৈবে সেইটা পত্তি বছর একজন গরীব আর মেধাবী ছাত্র বা ছাত্রীক পুরস্কার মূল্য হিসাবে দিবার জন্যে।
হামরা সগায় জানি সোদর সামাজিক সংস্থা বহুদিন আগত থাকি বিভিন্ন সামাজিক আর সাংস্কৃতিক কাজত যুক্ত। বর্তমানে সোদরের সাধারন সম্পাদক মানী রতন বর্মা মহাশয় নানান ধরনের গঠনমূলক কাজ নিয়া আগে যাবার ধৈরচেন। গত মাসতো (অক্টোবর 2019) সমাজের কৃতি আর মানী মানসিলাক সোদরের তরফ থাকি “পন্চানন সদ্ভাবনা সন্মান” দেওয়া হৈচিল। এবারের কুচবিহারের রাসমেলাতো সোদর সামাজিক সংস্থা সাংস্কৃতিক অনুষ্ঠান আয়োজন করিছে আইসা 17/11/2019 (দেওবার)।
কুচবিহারের রাসমেলাক্ষুদিরাম রায়গরীব আর মেধাবীপন্চানন সদ্ভাবনা সন্মানপ্রফেসর মহেন্দ্রনাথ রায়মাথাভাঙ্গাসোদরসোদর সামাজিক সংস্থাKshudhiram RoyPanchanan Sadbhabona SanmanProfessor Mahendranath RoySodarSodar samajik songstha
Dewang Mehta National Education Awards – 2019/ Best Professor in Chemistry Studies / Professor M.N. Roy
চর্যাপদের টেন্টনপাদ আর লুইপাদের কামতাপুরী / রাজবংশী ভাষাত অনুবাদ – বাউদিয়া রায়।
৮৫তম তিরোধান দিবসে রায়সাহেব ঠাকুর পঞ্চানন বর্মার কর্মজীবন সম্পর্কে সংক্ষেপে কিছু তথ্য